stanford-oval/wikipedia huggingface dataset:
Taloon.com

| Taloon> com |
| --- | --- |
Tunnuslause:  Saman saat kalliimmalla muualta
Perustettu:  2004
Kotipaikka:  Riihimäki
Toimiala:  rautakauppa, verkkokauppa
Kotisivu:  Taloon.com
Infobox OKVirheellinen NIMI-arvo: 
Taloon.com on suomalainen kuluttajille suunnattu rautakauppa verkossa ja osa pohjoismaista BHG Group -konsernia. Kimmo Lähteenmäen perustama Taloon.com aloitti toimintansa pelkästään verkkokauppana vuonna 2004. Vuonna 2017 yritys laajensi toimintaansa avaamalla ensimmäisen palvelumyymälän Vantaan Tammistoon.
Aiheesta muualla

Virallinen kotisivu
Takachiho

Takachiho (jap. 高千穂) voi tarkoittaa:
japanilaisessa mytologiassa esiintyvä paikka, jossa Ninigi no mikoto laskeutui maan päälle (tenson kōrin)
Takachiho-gawara, mytologiaan liitetty ylänköalue Japanin Kagoshiman prefektuurissa
Takachihovuori, Japanin vuori Kyūshūlla Kagoshiman ja Miyazakin prefektuurien rajalla
Takachiho, Japanin maaseutukaupunki Miyazakin prefektuurissa
Takachiho (1885), keisarillisen Japanin laivaston Naniwa-luokan panssarikansiristeilijä
Takachiho-yliopisto, yksityinen yliopisto Tokiossa
Takachiho-rautatie, Miyazakin prefektuurissa toiminut japanilainen rautatieyhtiö
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Takachiho”, voi hakea sivunnimihaulla, laajalla sivunnimihaulla tai tekstihaulla.
Raffi Wolf

Raffaela ”Raffi” Wolf (s. 20. kesäkuuta 1978 Nordrhein-Westfalen, Länsi-Saksa) on saksalainen pääosin 1990- ja 2000-luvuilla pelannut jääkiekkoilija, jonka pelipaikka oli hyökkääjä. Hän pelasi Saksan naisten jääkiekkomaajoukkueessa Salt Lake Cityn talviolympialaisten 2002 naisten jääkiekkoturnauksessa. Seuratasolla Wolf edusti NCAA:n Mainen yliopistoa.
Takaaki Kajita

| Takaaki Kajita> 梶田 隆章 |
| --- | --- |

Henkilötiedot
Koko nimi:  梶田 隆章
Syntynyt: 9. maaliskuuta 1959 (ikä 65) Higashimatsuyama, Saitaman prefektuuri
Koulutus ja ura
Tutkinnot:  Tokion yliopisto
Väitöstyön ohjaaja:  Masatoshi Koshiba
Instituutti:  Institute for Cosmic Ray Research Tokion yliopisto, Kashiwa
Tutkimusalue:  fysiikka
Palkinnot:   Nobelin fysiikanpalkinto (2015)
 Lähteet:  
Aiheesta muualla
www.ipmu.jp/takaaki-kajita
Takaaki Kajita (jap. 梶田 隆章, Kajita Takaaki, s. 9. maaliskuuta 1959 Higashimatsuyama, Saitaman prefektuuri) on japanilainen fyysikko. Kajitalle myönnettiin Nobelin fysiikanpalkinto vuonna 2015 yhdessä kanadalaisen Arthur B. McDonaldin kanssa heidän neutriino-oskillaation tutkimuksista, jotka osoittivat neutriinolla olevan massan.
Kajita väitteli tohtoriksi vuonna 1986 Tokion yliopistossa, missä hän toimii professorina. Lisäksi hän johtaa Institute for Cosmic Ray Researchia (ICRR). Kajita on työskennellyt Super-Kamiokande-ryhmässä.
Pohjan tähteet

| Pohjan tähteet> Bottenskrap   Vuoden toinen elokuva |
| --- | --- |
 Elokuvan juliste.
Ohjaaja:  Ere Kokkonen
Käsikirjoittaja:  Ere Kokkonen   Vesa-Matti Loiri   Spede Pasanen
Tuottaja:  Spede Pasanen
Säveltäjä:  Esko Linnavalli
Kuvaaja:  Kari Sohlberg
Leikkaaja:  Taina Kanth
Erikoistehosteet:  Osmo Savolainen
Pääosat:  Vesa-Matti Loiri   Simo Salminen   Arja Saijonmaa   Ville-Veikko Salminen
Valmistustiedot
Valmistusmaa:   Suomi
Tuotantoyhtiö:  Filmituotanto  Spede Pasanen Oy
Ensi-ilta:   1969-12-2525. joulukuuta 1969  
Kesto:  87 min (1 h 27 min)
Alkuperäiskieli:  suomi
Budjetti:  390 000 mk
Tuotto:  310 000 mk
Aiheesta muualla
IMDb 
Elonet
Infobox OKNimi-testi OK: 
Pohjan tähteet (tunnetaan myös nimellä Pohjantähteet) on vuonna 1969 ensi-iltansa saanut suomalainen komediaelokuva, jonka on ohjannut Ere Kokkonen. Elokuva on seitsemäs Spede-elokuva, ensimmäinen Spede-värielokuva ja ensimmäinen elokuva, jossa Spede Pasanen ei ole pääosan esittäjien joukossa. Elokuvan pääosissa ovat Vesa-Matti Loiri, Simo Salminen, Arja Saijonmaa ja Ville-Veikko Salminen.
Näyttelijät

| 0 | 1 | 2 |
| --- | --- | --- |
|  Vesa-Matti Loiri  | … |  ohjaaja Paavali Pohja, ”Hamlet”   |
|  Simo Salminen  | … |  kuvaaja Törrönen   |
|  Arja Saijonmaa  | … |  näyttelijätär Merju Köykkä, ”Ofelia”   |
|  Ville-Veikko Salminen  | … |  näyttelijä Igor Lötjönen, ”kilpakosija”   |
|  Pirjo Pasanen  | … |  neiti Hiiva   |
|  Spede Pasanen  | … |  elokuvatuottaja Sinisanta, Cavalier Productionsin omistaja   |
|  Ere Kokkonen  | … |  lavastaja Pöyhönen   |
|  Hillevi Lagerstam  | … |  näyttelijä Räntäsalo, Merjun äidin osan esittäjä   |
|  Tauno Söder  | … |  näyttelijä, Merjun isän osan esittäjä   |
|  Paul Jyrälä  | … |  äänittäjä (oma itsensä)   |
|  Anssi Blomstedt  | … |  kuvausryhmän jäsen (oma itsensä)   |
|  Taina Kanth  | … |  yksi alkutekstien tekstaajista   |
|  Erkki Peltomaa  | … |  kuvausryhmän jäsen (oma itsensä)   |
|  Osmo Savolainen  | … |  palava mies   |
|  Jorma Aarroskari  | … |  kuvausryhmän jäsen (oma itsensä)   |
|  Raimo Virtanen  | … |  kuvausryhmän jäsen (oma itsensä)   |
|  Eila Lappalainen  | … |  klaffityttö / kuvaussihteeri (oma itsensä)   |
|  Seppo Jokela  | … |  sähkölaitoksen mies   |
|  Henry Grün  | … |  tuottajan veli, ”toinen mies”   |
|  Veikko Sinisalo  | … |  Suohullu Pähkä (elokuvasta Pähkähullu Suomi)   |
Elokuvan alkuteksteissä Raimo Virtasen nimi on kirjoitettu muodossa ”Rate Virtanen”.
Muut tekijät

Äänitys: Paul Jyrälä ja Anssi Blomstedt
Musiikin sovitus: Esko Linnavalli
Laulujen sanat: Jukka Virtanen
Muusikot / Laulajat: Simo Salminen ja Arja Saijonmaa
B-kuvaaja: Jorma Aarroskari
Kamera-assistentti: Erkki Peltomaa
Äänittäjän assistentti: Ossi Viskari
Musiikin äänitys: Jouko Ahera (Scandia-Studiot)
Miksaus: Tuomo Kattilakoski (Finnvox Oy)
Järjestäjä: Raimo Virtanen
Järjestäjän apulainen: Pentti Silvennoinen
Puvut: Ajanmies Oy
Kamera-apulainen: Pekka Lehto
Kuvaussihteeri: Eila Lappalainen
Valokuvat: Leena Saraste
Esko Linnavallin orkesteri
Kuvauspaikat

Lahti (sähkömuuntaja / ulkokuvat, sotilaat marssilla / ulkokuvat)
Lohja Oy:n kalkkikivitehdas, Lohja (tehtaan piiput / ulkokuvat)
Korkin ratsastustila Perä-Hyrylässä (ratsastustallit / ulkokuvat)
Napapiiri, Rovaniemi (karhun ruokinta / ulkokuvat)
Punkaharju (telttapalo / ulkokuvat, tikaritappelu / ulkokuvat, hämähäkki / ulkokuvat)
hotelli Olostunturi ympäristöineen (Pohjan ja Lötjösen sanaharkka / ulkokuvat, Pohjan kosinta / ulkokuvat, kuvausryhmä saapuu lumirajalle / ulkokuvat, ”Lapin rauha” / ulkokuvat, hiihtohissi / ulkokuvat, suo / ulkokuvat) ja Spede Pasasen Lapinmökki Olos- ja Pallastuntureitten välissä (erätupa / sisäkuvat)
Pallastunturi, Kittilä (Lapin-näkymä / ulkokuvat)
suo Katrineholmintien varrella, Sipoo (Suohullu Pähkä elokuvasta Pähkähullu Suomi, 1967 / ulkokuvat)
Kuvauspaikat > Kuvauspaikat Helsingissä

Seurasaaren silta (klaffi / ulkokuvat, kuvausryhmä sillalla / ulkokuvat)
hiekkakuoppa Itä-Helsingissä (auton romuttuminen / ulkokuvat)
Laukkaniementie 1 (alkutekstit / ulkokuvat, perhe kaasunaamareissa / ulkokuvat)
Union-huoltoasema Puotilassa (huoltoasema / ulkokuvat)
Seurasaarentie (Pohja kuorma-auton lavalla / ulkokuvat)
Kulosaaren silta (bussi saapuu kaupunkiin / ulkokuvat)
Kauppatori ja Kolera-allas (Pohja kadottaa ryhmänsä / ulkokuvat)
Kruunuvuorenkatu 4-18 (slummikohtaus / ulkokuvat)
Hietaniemen uimaranta (nyk. Hietaranta) (Pohja rannalla / ulkokuvat)
Itäväylä (oik. Seututie 170) ("kotomaamme äidinkasvot" / ulkokuvat)
Länsiväylä – Kampintori – Hakaniementori – Mannerheimintie – Aleksanterinkatu – Keskuskatu – Pohjoinen Esplanadikatu (oik. Pohjoisesplanadi) – Mikonkatu (”Alle lujaa” / ulkokuvat)
Eila Lappalaisen asuintalon piha, Osmontie 19 (anoppilakohtaus / ulkokuvat)
Fredrikinkatu 63 (kosijat kukkakaupan edustalla / ulkokuvat)
Kipparlahti Herttoniemessä (kuvaus venesatamassa / ulkokuvat)
varasto Lauttasaaressa (sähkömuuntaja / sisäkuvat)
Vesa-Matti Loirin asunto, Pengerkatu 13 b A 26 (Pohjan asunto / sisäkuvat)
H-Grilli, Fredrikinkatu 61 (Merju kosijoineen kahvilassa / sisäkuvat)
Kampin Kello ja Kulta, Malminrinne 4 (kultasepänliike / sisäkuvat)
Kuvauspaikat > Kuvauspaikat Porvoossa

Vanha kirkko (oik. Porvoon tuomiokirkko) ja Kirkkotori (hääkohtaus / ulkokuvat)
ravintola Wanha Laamanni, Vuorikatu 17 (Lötjösen syömisvaikeudet / ulkokuvat)
Kuvauspaikat > Kuvauspaikat Hämeenlinnassa

Aulangonpuisto (kalapullakohtaus / ulkokuvat, teltan pystytys / ulkokuvat)
maantie Hämeenlinnassa (Törrönen unohtuu kyydistä / ulkokuvat)
Kuvauspaikat > Kuvauspaikat Savonlinnassa

Kyrönniemi (Merjun keittolounas / ulkokuvat)
Savonlinnan tori (Pohja paloletkun varressa / ulkokuvat)
Olavinlinna (”Hamlet” / ulkokuvat)
Kuvauspaikat > Kuvauspaikat Espoossa

maantie Bodominjärven länsipuolella (erotettu Pohja kuvitelmissaan / ulkokuvat)
Yhteisvarasto, Pieni teollisuuskatu 7 (kolari / ulkokuvat, palava mies / ulkokuvat)
hotelli Lepolampi, Kivilampi (”alastonkuvaus” rannassa / ulkokuvat, saunakuvaus / sisäkuvat)
Kehä III (hämähäkin löytöpaikka / ulkokuvat)
ravintola Dipoli Otaniemessä (nykyinen Otakaari 24) (Pohja naisseurueineen ravintolassa / sisäkuvat)
Tuotanto ja julkaisu

Pohjan tähteet oli Spede Pasasen ensimmäinen kokonaan värillinen elokuva, Leikkikalugangsterissa värillisen kohtauksen olleen vain 14 minuutin mittainen. Elokuvan käsikirjoituksessa Pasanen, Kokkonen ja Loiri hyödynsivät aikaisempien elokuvien kuvauksissa sattuneita kommelluksia. Näyttelijä Ville-Veikko Salmisen skootterikohtauksen lopputörmäyksessä sattuneen loukkaantumisen takia kuvauksiin otettiin viikon tauko. Lopussa esiintyvä Suohullu Pähkä (Veikko Sinisalo) kopioitiin Pähkähullu Suomi -elokuvasta.
Elokuvaa kuvattiin Helsingissä, Porvoossa, Hämeenlinnassa, Lahdessa, Lohjalla, Savonlinnassa, Tuusulassa, Espoossa, Rovaniemellä, Punkaharjulla, Muoniossa, Kittilässä ja Sipoossa.
Elokuvan kuvauksissa Simo Salminen pelasti Loirin hengen. Eräässä kohtauksessa Pohja tarttuu hiihtohissiin ja roikkuu sen mukana Olostunturin huipulle. Loiri oli varma siitä, että hän pystyisi roikkumaan koko matkan ilman turvaremmejä, mutta Salminen vaati, että Loiri pitää sitoa kiinni hiihtohissiin. Loppujen lopuksi Loiri suostui Salmisen vaatimukseen. Matkalla tunturin huipulle Loirin voimat hiipuivat ja hän menetti tajuntansa. Ilman turvaremmejä hän olisi pudonnut kymmenen metrin korkeudelta kivikkoon.
Elokuvan kuvaaja Kari Sohlberg voitti kolmesta vuoden elokuvasta (Leikkikalugangsteri, Sixtynine 69 ja Pohjan tähteet) eli osittain tämän elokuvan ansiosta Parhaan kuvauksen Jussi-palkinnon.
Elokuva on julkaistu VHS-kasetilla ja DVD-levyllä. Elokuva on esitetty televisiossa vuosina 1971, 1974, 1977, 1984, 1995, 2004, 2006 ja 2013. Elokuvan DVD-julkaisussa kansikuva sekä takakannen kuvankaappaukset ovat mustavalkoisia. Myös takakannessa elokuvan tiedoissa lukee väärä tieto, että itse elokuva olisi mustavalkoinen.
Televisioesitykset

| Päivämäärä | Kanava | Katsojamäärä |
| --- | --- | --- |
| 23.8.1971 | MTV1 | 1 230 000 |
| 27.6.1974 | MTV2 | 915 000 |
| 21.7.1977 | MTV2 | 1 541 000 |
| 21.6.1984 | MTV2 | 661 000 |
| 30.7.1995 | MTV3 | 403 000 |
| 15.8.2004 | MTV3 |  |
| 7.6.2006 | MTV3 |  |
| 3.8.2013 | YLE Teema |  |
| 21.1.2021 | Sub |  |
Takaisin pelissä

| Takaisin pelissä> Trouble with the Curve |
| --- | --- |

Ohjaaja:  Robert Lorenz
Käsikirjoittaja:  Randy Brown
Tuottaja:   Clint Eastwood  Robert Lorenz  Michele Weisler 
Säveltäjä:  Marco Beltrami
Kuvaaja:  Tom Stern
Leikkaaja:   Joel Cox  Gary Roach 
Pääosat:   Clint Eastwood  Amy Adams  Justin Timberlake  Matthew Lillard  John Goodman 
Valmistustiedot
Valmistusmaa:  Yhdysvallat
Tuotantoyhtiö:  Warner Bros.
Levittäjä:  Warner Bros. Netflix
Ensi-ilta:   Yhdysvallat 21. syyskuuta 2012  Suomi 23. marraskuuta 2012 
Kesto:  111 minuuttia
Alkuperäiskieli:  englanti
Budjetti:  60 000 000 dollaria
Tuotto:  48 963 137 dollaria
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Takaisin pelissä (engl. Trouble with the Curve) on vuonna 2012 ensi-iltansa saanut draamaelokuva, jonka on ohjannut Robert Lorenz. Elokuvan pääosissa esiintyvät  Clint Eastwood, Amy Adams, Justin Timberlake, Matthew Lillard ja John Goodman. Elokuva kertoo eläköityvästä baseballin kykyjenetsijästä, joka ottaa tyttärensä mukaan viimeiselle työmatkalleen.
Takaisin pelissä on Clint Eastwoodin paluu näyttelijäksi vuoden 2008 elokuvan Gran Torino jälkeen.
Juoni

Gus Lobel on ollut yksi kaikkien aikojen parhaimmista kykyjenetsijöistä baseballissa vuosikymmenten ajan. Hän pystyy esimerkiksi kertomaan syöttäjän tekemän heiton pelkästään mailaan jääneen murtuman perusteella. Gus on vanhentunut, mutta ei suostu jäämään pois Gus kykyjenetsintäkeikasta, joka saattaa jäädä hänen uransa viimeiseksi. Atlanta Bravesin joukkueen johto on alkanut epäillä Gusin arviointikykyä, varsinkin kun rekrytoinnin mahdollisuuksiin on tulossa maan odotetuin lyöjälupaus.
Gusin tytär Mickey, joka toimii juristina arvostetussa atlantalaisessa lakifirmassa, saattaisi kyetä auttamaan. Mickey ei ole koskaan ollut läheinen isänsä kanssa, sillä Gus ei ollut varautunut yksinhuoltajuuteen vaimonsa kuoleman jälkeen. Gusin huomion jakaa aivan liian helposti asia jonka Mickey arvioi olevan tämän ensirakkaus: Baseball. Omaa arviointikykyään vastaan toimien ja Gusin vastustuksista huolimatta Mickey liittyy mukaan kykyjenetsintä matkalle Pohjois-Carolinaan, laittaen vaakalaudalle oman uransa pelastaakseen isänsä uran. Isä ja tytär viettävät aikaa yhdessä ensimmäistä kertaa vuosiin, ja kumpikin tekee uusia löytöjä tahollaan – paljasten pitkäaikaisia salattuja totuuksia heidän menneisyydestään ja nykyisyydestään jotka saattavat muuttaa heidän tulevaisuutensa.
Tuotanto

Elokuvan kuvaukset alkoivat maaliskuussa 2012 Georgiassa Yhdysvalloissa. Tarkkoihin kuvauspaikkoihin kuuluivat Atlantan Virginia-Highland kaupunginosa, mukaan lukien paikkakunnan ”George’s”-ravintola, Athensin kaupunki (joka toimii elokuvan Ashevillen kaupunkina Pohjois-Carolinassa). Yksi kohtaus kuvattiin ”The Globe” -ravintolassa keskustan alueella ja toinen College Avenue ja Clayton Street -katujen luona. Dawsonvillen kaupunki, jossa toteutettiin useita kohtauksia, etenkin paikallisessa motellissa ja sen ympäristössä.
Rooleissa

| 0 | 1 | 2 |
| --- | --- | --- |
|  Clint Eastwood  | … |  Gus Lobel   |
|  Amy Adams  | … |  Mickey Lobel   |
|  Justin Timberlake  | … |  Johnny Flanagan   |
|  Matthew Lillard  | … |  Phillip Sanderson   |
|  John Goodman  | … |  Pete Klein   |
|  Robert Patrick  | … |  Vince   |
|  Scott Eastwood  | … |  Billy Clark   |
|  Ed Lauter  | … |  Max   |
|  Chelcie Ross  | … |  Smitty   |
|  Raymond Anthony Thomas  | … |  Lucious   |
|  George Wyner  | … |  Rosenbloom   |
|  Bob Gunton  | … |  Watson   |
|  Tom Dreesen  | … |  Rock   |
|  James Patrick Freetly  | … |  Todd   |
|  Joe Massingill  | … |  Bo Gentry   |
|  Jay Galloway  | … |  Rigo Sanchez   |
Talosaari

| Talosaari> Husö |
| --- | --- |
 Kaupungin kartta, jossa Talosaari korostettuna.  Helsingin kaupunginosat
Kaupunki:  Helsinki
Suurpiiri:  Östersundomin suurpiiri
Kaupunginosa nro:  57
Pinta-ala:  2,01 km² 
Väkiluku:  60 (31.12.2018)
Väestötiheys:  30 as./km²
Osa-alueet:  ei ole
Postinumero(t):  00890
Lähialueet:  Vuosaari, Salmenkallio, Östersundom, Karhusaari
Talosaari (ruots. Husö) on Helsingin 57. kaupunginosa Sipoosta Helsinkiin vuonna 2009 liitetyllä alueella Östersundomin peruspiirissä. Se on aikoinaan ollut saari, mutta salmi, joka sen erotti manteresta, on maankohoamisen vuoksi osittain maatunut umpeen.
Talosaaren kaupunginosan asukasluku oli vuodenvaihteessa 2008/2009 ennakkotiedon mukaan 58 henkeä. Vuoden 2018 lopussa asukkaita oli 60 ja työpaikkoja oli vuoden 2017 lopussa 18. Kaupunginosan pinta-ala on 2,01 neliökilometriä.
Vielä 1970-luvun alussa Talosaaresta kaavailtiin tiheää asutuskeskittymää. 1970-luvun keskivaiheilla Talosaaren kartanosta kaavailtiin vanhusten virkistyskeskusta. Eri vaiheissa Talosaareen esitettiin rakennettavaksi milloin ydinvoimalaa, milloin vesilentosatamaa tai siirtolapuutarhaa. Aluetta on kuitenkin kehitetty ulkoilualueena.
Alueella toimii Husön ratsastuskeskus.
Talosaareen kulkee Helsingin seudun liikenteen linja 839K.
Aiheesta muualla

Talosaaren ulkoilualueen kartta
Kuvia tai muita tiedostoja aiheesta Talosaari Wikimedia Commonsissa
Purstolampi (Mikkeli)

| Purstolampi |
| --- | --- |
Valtiot:  Suomi
Maakunnat:  Etelä-Savo
Kunnat:  Mikkeli
Koordinaatit:  61°28′39″N, 27°02′28″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Pyhäveden valuma-alue (14.97)
Laskuoja:  oja Raitinpurunojaan 
Järvinumero:  14.977.1.012
Mittaustietoja
Pinnankorkeus:  108,6 m  
Pituus:  250 m  
Leveys:  110 m  
Rantaviiva:  0,536 km  
Pinta-ala:  1,318 ha  
Saaria:  ei saaria 
 fiPurstolampi 
Purstolampi  on Etelä-Savossa Mikkelissä  Ollikkalan lähellä sijaitseva lampi.
Maantietoa

Lampi on 250 metriä pitkä, 110 metriä leveä, ja sen pinta-ala on 1,3 hehtaaria. Lammella ei ole kartan mukaan saaria.  Sen rantaviivan pituus on 550 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Pyhäveden valuma-alueella (14.97), jonka Ala-Kuomion valuma-alueeseen (14.977) se kuuluu. Lammen vedenpinnan korkeus on 108,6 metriä mpy.
Tervetuloa kotiin

| Tervetuloa kotiin |
| --- | --- |

Kestoaika:  60 minuuttia
Pääosissa:  Vanessa Kurri Seija Strand Perttu Sirviö
Alkuperämaa:   Suomi
Verkko:  Nelonen
Esitetty:  29. tammikuuta 2014 – 16. huhtikuuta 2014
Tuotantokausia:  1
Jaksoja:  12
Tuotanto
Tuotantoyhtiö(t):  FremantleMedia
Aiheesta muualla
Virallinen sivusto
Tervetuloa kotiin on sisustusohjelma, jossa uudistetaan suomalaisten ihmisten koteja. Ohjelman juontajana toimii Vanessa Kurri, sisustussuunnittelijana Seija Strand ja ammattirakentajana Perttu Sirviö. Ensimmäinen jakso esitettiin Nelonen-kanavalla 29. tammikuuta 2014.
Tekniikan Akatemia -säätiö

| Tekniikan Akatemia -säätiö |
| --- | --- |
Perustettu:  2003 (nimellä Suomen teknologiapalkintosäätiö)
Kotipaikka:  Firdonkatu 2 T 63, 00520 Helsinki
Tarkoitus:  Tekniikan Akatemia -säätiö (TAF) on riippumaton säätiö, joka jakaa joka toinen vuosi Millennium-teknologiapalkinnon ja järjestää muita teknologiatapahtumia sekä projekteja.
Johtaja:  Toimitusjohtaja Markku Ellilä 1.9.2020 alkaen
Hallitus:  Edustettuina ovat säätiön perustajajäsenet, elinkeinoelämä, Suomen valtio ja tiedeyliopistot, joista kustakin on neljä edustajaa säätiön hallituksessa
Jakoala:  Teknistieteellinen tutkimus
Säätiön sivut
Millennium-teknologiapalkinto “Milky Way”
Tekniikan Akatemia -säätiö (TAF) on suomalainen, vuonna 2003 perustettu riippumaton säätiö. TAF edistää ihmisten elinolosuhteisiin myönteisesti vaikuttavaa, humaaneille arvoille rakentuvaa uutta teknologiaa kehittävää tieteellistä tutkimusta ja innovatiivisuutta. Säätiö tukee näitä tavoitteita palvelevaa yritysten, akatemian ja valtiovallan ja muiden säätelevien yhteiskunnallisten elimien yhteistyötä. Yhteistyökumppaneiltaan TAF vaatii YK:n Global Compactin arvoihin sitoutumista.
Säätiö toteuttaa tehtäväänsä muun muassa edistämällä uutta teknologiaa luovan tieteellisen tutkimuksen hyödyntämistä ja tuotteistamista. TAF vaikuttaa myös teknologiasta ja innovaatioista käytävään yhteiskunnalliseen keskusteluun järjestämällä muun muassa Millennium-teknologiapalkinnon yhteydessä pidettävää Millennium Innovation Forumia sekä muita, usein kansainvälisiä innovaatiotapahtumia.
Tekniikan Akatemia TAF jakaa joka toinen vuosi kansainvälisen Millennium-teknologiapalkinnon, joka myönnetään ihmisten elämänlaatua parantavalle ja kestävää kehitystä edistävälle teknologiselle innovaatiolle. Palkintosumma on miljoona euroa, mikä on Euroopan suurin teknologiselle innovaatiolle myönnettävä tunnustus ja globaalisti yksi suurimmista.
Suomalaiset järjestöt, elinkeinoelämä ja Suomen valtio perustivat palkinnon yhteistyössä tuodakseen esiin teknologian roolin elämänlaadun parantajana ja talouden pohjana, sekä korostaakseen Suomen mainetta korkean teknologian maana. Säätiö aloitti toimintansa vuonna 2003 nimellä Suomen teknologiapalkintosäätiö. Vuonna 2005 nimi muutettiin Millennium-palkintosäätiöksi. Säätiön nykyinen nimi otettiin käyttöön vuonna 2008.
Tekniikan Akatemia -säätiön perustajia ovat suomalaiset teknilliset akatemiat eli vuonna 1921 perustettu Svenska tekniska vetenskapsakademien i Finland (STV) ja vuonna 1957 perustettu Teknillisten tieteiden akatemia (TTA) ja TAF:n elinkeinoneuvosto edustajinaan Tekniikan Akateemisten Liitto ja Tekniikan edistämissäätiö.
Tekniikan Akatemia TAF:n toimitusjohtajana toimii Markku Ellilä 1.9.2020 alkaen.
Aiheesta muualla

Tekniikan Akatemia -säätiön kotisivut
Tekniikan Akatemian Youtube-kanava
Sydänten taksikuski

| Sydänten taksikuski Dxxxa D |
| --- | --- | --- |

Studioalbumin tiedot
 Julkaistu: 2011
 Tyylilaji: hip hop
 Kesto: 49.48
 Levy-yhtiö: Helmi Levyt
Dxxxa D:n & the Boysin muut julkaisut
|   | Sydänten taksikuski 2011 |   |
Dxxxa D:n muut julkaisut
| Katoa tai katoat 2010 | Sydänten taksikuski 2011 | Tunteet ja käteinen 2011 |
Sydänten taksikuski on Dxxxa D & the Boysin vuonna 2011 julkaistu albumi. Albumin julkaisi Helmi Levyt. Kappaleista "Hellä mutta päättäväinen" ja "Sydänten taksikuski" on julkaisu musiikkivideot.
Vastaanotto

| 0 | 1 | 2 |
| --- | --- | --- |
Desibeli.net : 
Soundi : 

Albumi sai hyvän vastaanoton. Desibeli.net -sivuston Ilkka Valpasvuo piti Dxxxan omaperäistä sanailua sekä sen hillittyä instrumentaatiota albumin kantavana voimana, vaikka totesikin todellisen herutuksen jäävän vähäiseksi. Hän sanoi albumin genren lähentelevän enemmän runonlausuntaa ja spoken wordia kuin rap-musiikkia, ja kehui Dxxxan kykenevän luomaan arkisista asioista viihdyttäviä tarinoita. Soundin Ville Pirinen sanoi Dxxxan puhesoundin ja runouden hakevan vertaistaan räppäreistä ja runoilijoista. Hän kehui kappaleiden sanoitusten omalaatuista flow’ta, ja sanoi Dxxxan olevan kappaleensa nimen mukaisesti ”ennennäkemättömän erilainen jäbä”.
Kappaleet

Hellä mutta päättäväinen – 3.02
ABC – 4.08
Muina vuodenaikoina joulupukki saattaa tappaa – 2.57
Aikuinen mies – 3.18
...ja hän istuutui pöytään – 4.56
Erilainen jäbä – 6.41
Muovikristallikruunu – 4.39
24:n karaten timantti – 3.11
Sydänten taksikuski – 4.29
Prinsessani, jonkunhan on kuitenkin oltava se oikea – 12.27
Muusikot

Juppo Paavola – rummut
Janne Hast – kosketinsoitin, trumpetti
Jukka Kokkonen – kosketinsoitin, kitara (kappaleet 5 ja 10)
Simo Laihonen – lyömäsoittimet, huilu, rummut
Minkki – laulu (kappale 10)
Aiheesta muualla

Sydänten taksikuski discogs.com -sivustolla
Raatteenlampi

| Raatteenlampi |
| --- | --- |
Valtiot:  Suomi
Maakunnat:  Päijät-Häme
Kunnat:  Hartola, Sysmä
Koordinaatit:  61°26′01″N, 26°07′25″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Rievelin valuma-alue (14.17)
Laskujoki:  Teikarijoki Salajärveen 
Järvinumero:  14.174.1.029
Mittaustietoja
Pinnankorkeus:  121,3 m  
Pituus:  610 m  
Leveys:  350 m  
Rantaviiva:  1,366 km  
Pinta-ala:  4,86 ha  
Saaria:  2 
 fiRaatteenlampi 
Raatteenlampi  on Päijät-Hämeessä Hartolassa ja Sysmässä Peruveden kylän lähellä sijaitseva lampi.
Maantietoa

Lammen pinta-ala on 4,9 hehtaaria, se on 600 metriä pitkä ja 350 metriä leveä. Lammella on kartan mukaan kaksi saarta.  Sen rantaviivan pituus on 1,4 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Kymijoen alueen (14.1) Rievelin valuma-alueella (14.17), jonka Pajujärvien valuma-alueeseen (14.174) se kuuluu. Lammen vedenpinnan korkeus on 121,3 metriä mpy.